1$/2$ NL laudades mängisin ma "tight-agressive" (vähe käsi, kuid nendega julgelt panustades) stiilis. Ma avasin vaid eliitkätega ega ületõstnud kunagi kehvemapoolsete kätega. Seega sain jätkupanustada ainult selliste kätega nagu AK, AQ või AJ. Mingil ajal hakkasin mõistma, et kui ma saan poti kaarte näitamata kätte AK-ga, siis võib see ju samamoodi juhtuda ka näiteks suvalise sõduriga. See, kui sa enne floppi kellegi tõste üle tõstad ning ta seetõttu on sunnitud arvama, et sul on tugev käsi,  ei tähenda ju tegelikult seda, et sul tõesti see tugev käsi alati ka olemas on. Tänapäeval mängivad paljud mängijad suhteliselt "tight" mängu ning seda tasub ära kasutada. Mingil ajal hakkasin mängima väga "loose-agressive" (palju käsi ja julgelt panustades) stiilis, püüdes varastada pea-aegu iga potti. Jätkupanustamise juures on väga oluline, et kui sa lähed tõstega mängima selliseid käsi nagu   vaid hea flopi ootuses, plaanides mittetabamisel käe maha panna, siis ei taba sa floppi piisvalt tihti ning hakkad oluliselt raha kaotama. Seega tuleb juhul, kui sa sellise käega juba enne floppi agressiivselt alustasid, tavaliselt jätkata agressiivselt ka pärast floppi.